
TEKNILLINEN 
TIEDEKUNTA 


Oulun yliopiston teknillisessä tiedekunnassa suoritetaan 
diplomi-insinöörin, arkkitehdin, tekniikan lisensiaatin ja 
tohtorin tutkintoja. 

Tiedekunta harjoittaa teknillistieteellistä tutkimustoimin- 
taa. Tämä esite selvittää tiedekunnan tutkimustoimintaa. 

Yliopiston osana tiedekunnan tutkimustoimintaan voi- 
daan kytkeä joustavasti muiden tieteenalojen asiantuntijoi- 
ta. Tutkimustoiminta käsittää lähes kaikki teknilliset kysy- 
mykset ja se tapahtuu tehtäväkohtaisina projektitutkimuk- 
sina, perustutkimukseen liittyvinä osaselvityksinä ja erilaisi- 
na opinnäytteinä. 

Palvelututkimukset ovat korvausta vastaan ulkopuolisille 
suoritettavia tehtäviä. 

Yliopistollista perus- ja tavoitetutkimusta rahoitetaan 
mm. lahjoitusvaroilla ja apurahoilla, mutta tällöin ei toi- 
meksianto saa pidättää rahoittajalle yksinoikeutta tulok- 
siin. 

Opinnäytetutkimukset ovat väitöskirjoja, lisensiaatti- ja 
diplomitöitä sekä harjoitustöitä. Opinnäytteet ovat julkisia. 

Tiedekunnassa on 31 professoria ja 11 apulaisprofesso- 
ria, henkilökunnan kokonaismäärä on noin 250. Opiskeli- 
joita on lähes 2000. Diplomitöitä tehdään vuosittain noin 
200. 

ARKKITEHTUURIN 
OSASTO 


Arkkitehtuurin osasto kouluttaa arkkitehtejä rakennus- ja 
yhdyskuntasuunnittelun tehtäviin sekä antaa alan jatko- ja 
täydennyskoulutusta. Osasto harjoittaa arkkitehtuurin his- 
toriaan, nykyarkkitehtuuriin sekä rakennus- ja yhdyskunta- 
suunnitteluun liittyvää tutkimustyötä. Tämä on toisaalta 
tekniikan ja luonnontieteiden alalla tehtävän tutkimuksen 
kaltaista, toisaalta käytössä ovat yhdyskunta- ja kulttuuri- 
tieteiden tutkimusmenetelmät. Korkeakoululaitoksen ulko- 
puolista tutkimustyötä on ollut mm. VTT:n Oulun raken- 
nuslaboratorion, Museoviraston rakennushistorian osaston 
sekä seutukaavaliittojen kanssa. E 

Arkkitehtuurin historian laitoksen tutkimusalueina ovat 
vanhan asuntokannan saneeraus, kulttuurihistoriallisesti 
merkittävien rakennusten ja ympäristökokonaisuuksien in- 
ventointi, rakennus- ja tyylihistoriallinen tutkimus sekä 
suojelukysymykset. Esimerkkejä Tukkikämppätutkimus, 
Pohjois-Pohjanmaan ja Lapin rakennussuojelukohteet, 
Maatilatutkimus, kyläsuunnitteluun liittyvät tutkimukset. 

Nykyarkkitehtuurin laitoksen tutkimustyö kohdistuu 
suunnittelumetodiikkaan ja arkkitehtooniseen suunnitte- 
luun. Esimerkkejä: Hanke- ja laitesuunnittelu, Pre-fabrica- 
ted low cost housing, Monitoimitalo perustana koulu, Van- 
han koulurakennuksen soveltuvuus peruskoulun käyttöön, 
Porotilan tyyppiasuintalo. 

Rakennussuunnittelun laitoksen tutkimusalueina ovat ra- 
kennusten ja rakennusosien toiminta, rakennusasiakirjat, 
rakennustarvikkeiden tuotekehittely sekä rakentamisolo- 
suhteet. Esimerkkejä: Valmistuneiden yliopistorakennusten 
toiminnallinen tutkimus, Asuinkerrostalon piirustusten op- 
timointitutkimus, Rakennushankkeiden esisuunnittelututki- 
mukset, Lastulevyn käyttö kerrostaloissa, Luonnonkiviset 
julkisivulevyt, Pohjois-Suomen ilmasto-olosuhteiden vaiku- 
tus rakentamiseen, energiatalouteen liittyvät tutkimukset. 

Yhdyskuntasuunnittelun laitoksen tutkimus kohdistuu 
yhdyskuntasuunnitteluun, sen osa-alueisiin sekä kehityk- 
seen. Esimerkkejä: Näkökohtia eräiden suomalaisten pien- 
taloalueiden kaavataloudellisesta rakenteesta,. Karjasilta- 
pientaloalueen saneeraustutkimus, Kalottitutkimus. MAS- 
KU-projekti (= maaseudun asutuskulttuuria koskeva kir- 
jallisuustutkimus), Kyläkaava-tutkimus. Ilman saastumi- 
nen — teollistuvan ja urbaanistuvan yhteiskunnan ongel- 
ma, Lapsi ja ympäristö. 

KONETEKNIIKAN 
OSASTO 


Konetekniikan osasto kouluttaa diplomi-insinöörejä kone- 
pajateollisuuden tuotekehitys- ja tuotantotehtäviin, teolli- 
suuden automatisointi-, kunnossapito- ja materiaalitekni- 
siin sekä teknisen kaupan tehtäviin. Opetusta ja tutkimusta 
varten osastolla on nykyaikaiset laboratoriotilat laitteineen. 

Konelaboratoriossa tehdään tuotekehittelyn, konepaja- 
tekniikan, hienomekaniikan, koneautomaation ja teknillisen 
mekaniikan alaan kuuluvia tutkimuksia ja palveluksia sekä 
valmistetaan koneiden prototyyppejä. Laboratorioon kuu- 
luu koneistamo, hienomekaniikan työpaja, valimo sekä tilat 
koneiden ja laitteiden kokoonpanoa ja koestusta varten. 
Monipuolisesta konekannasta mainittakoon pientietokone- 
ohjattu koneistuskeskus ja ohjelmaohjattu revolverisorvi 
sekä hydraulinen kuormituskone laitteiden ja rakenteiden 
koestukseen. Sähköisiä mittausvälineitä on värähtelyn, jän- 
nityksen, melun ym. suureiden mittauksiin sekä maastokel- 
poinen tietojenkeruujärjestelmä mittaussuureiden nopeaan 
tallentamiseen. 

Metalliopin laboratorio sisältää tavanomaisen metallio- 
pin laboratoriovarustuksen lisäksi erityisesti hitsattavuus- 
tutkimuksiin tarvittavan välineistön. Laboratorio suorittaa 
metallografian, aineenkoetuksen, materiaalinvalinnan, kor- 
roosioneston ja hitsausmetallurgian alaan kuuluvaa tutki- 
musta ja palvelutoimintaa sekä vauriotapausselvityksiä. 

Konetekniikan osastolla suunnitelluista ja valmistetuista 
koneista mainittakoon maalinsävytyskone, kirjeenleimaus- 
kone, käsikäyttöisen revolverisorvin automatisointi ja kit- 
kahitsauskone. Laajoja tutkimuskohteita ovat esim. ruostu- 
mattomien terästen jähmettyminen ja hitsausmetallurgia, 
metallien väsyminen sekä jäännösjännitysten uudet mittaus- 
menetelmät. 


Kuva 1. Hitsauslaboratorion välineistöä. 


Kuva 2. Pientietokonepohjainen koneistuskeskus Makino 
MCC-60. 


Kuva 3. Koneautomaation demonstraatiovälineitä. 


Kuva 4. Koekappaleen testausta sähköhydraylisella kuormi- 
tuskoneella. 


PROSESSITEKNIIKAN 
OSASTO 


Prosessitekniikan osasto kouluttaa diplomi-insinöörejä pro- 
sessiteollisuuden käyttö-, suunnittelu- ja tutkimustehtäviin 
sekä teollisuuden automaatioalaa ja muita systeemiteknisiä 
tehtäviä varten. Prosessiteollisuudella tarkoitetaan koko ke- 
mian teollisuutta, vuoriteollisuutta ja puunjalostusteolli- 
suutta. Osaston tehtävänä on myös antaa alan jatkokoulu- 
tusta ja harjoittaa tutkimustoimintaa. 

Kemiallisen prosessitekniikan laitoksen keskeisiä tutki- 
musaiheita ovat raneymetalleihin ja zeoliitteihin liittyvä ka- 
talyyttitutkimus sekä rikkipitoisten kaasujen puhdistukseen 
liittyvät ympäristönsuojelulliset kysymykset. Erityisesti on 
tutkittu raneykatalyyttien valmistusta ja aktiivisuutta mm. 
höyryreformoinnissa, ammoniakkisynteesissä, ksyloosin 
hydrauksessa ksylitoliksi ja typen oksidien pelkistyksessä. 
Terpeenitutkimuksella pyritään kehittämään sulfaattisellu- 
teollisuudesta saatavan tärpätin kotimaista jatkojalostusta. 

Lämpö- ja diffuusiotekniikan erotusprosesseihin (tislaus, 
uutto, absorptio, adsorptio) liittyvissä tutkimuksissa selvite- 
tään kyseisten prosessien käyttömahdollisuuksia ympäris- 
tönsuojelussa. Aiheeseen liittyviä tutkimuksia laitoksella 
ovat rikkiyhdisteitä ja typen oksideja sisältävien kaasujen 
puhdistustutkimukset. Lisäksi suoritetaan erotuslaitteiden 
ominaisuuksien selvittelyyn ja toimintamallien laatimiseen 
liittyvää tutkimusta. Laitoksen tutkimusohjelmassa on 
myös turpeen polttoon, kuivaukseen ja kaasutukseen liitty- 
vää tutkimusta. 

Mekaanisen prosessitekniikan laitoksella suoritettava tut- 
kimus painottuu pääasiassa erotusprosessien tutkimukseen 
ja toisaalta kuljetusprosesseihin ja yhdistäviin prosesseihin 
liittyvään tutkimukseen. Erityisen mielenkiinnon kohteena 
ovat vuoriteollisuuteen liittyvät malmivarojen hyväksikäyt- 
töön tähtäävät rikastustutkimukset. Laitos on ollut aktiivi- 
sesti mukana mm. maamme runsaiden talkkivarantojen 
hyödyntämisessä ensimmäisen talkkirikastamon suunnitte- 
luvaiheesta lähtien. Tämä talkkitutkimus jatkuu edelleen. 

Säätötekniikan laitoksella on kaksi professoria. Proses- 
sien säätötekniikan tutkimus on suuntautunut prosessiteol- 
lisuuden prosessimalleihin ja prosessien tietokoneohjauk- 
seen sekä hierarkkiseen koko tehtaan tuotannonohjauk- 
seen, energiankäytön hallintaan ja toiminnan optimointiin. 
Muina kohteina ovat kemian sekä kaivos- ja metalliteolli- 
suuden säätö- ja mittaustekniset kysymykset, yleisesti käy- 
tännön säätötekniikan kehittäminen ja uusien säätömene- 
telmien soveltuvuuden tutkiminen. 

Säätö- ja systeemitekniikan keskeisimmät tutkimuskoh- 
teet liittyvät teollisuuden prosessinohjausjärjestelmiin ja ke- 
hittyneiden säätömenetelmien hyväksikäyttöön näissä jär- 
jestelmissä. Pääpaino on tietokonetta tai mikroprosessoria 
hyväksikäyttävissä digitaalisissa järjestelmissä, jotka var- 
sinkin viimeksimaini.tujen osalta voivat olla myös yksittäi- 
seen koneeseen ja laitteeseen liittyviä pienimuotoisia sovel- 
lutuksia. Muu tutkimusohjelma sisältää prosessikohtaiset 
mallitutkimukset sekä ohjausmenetelmiin ja optimointiin 
liittyvät tutkimukset. Nämä suuntautuvat yleensä projekti- 
kohtaisesti ja ovat liittyneet mm. paperiteollisuuteen, ke- 
mian ja biokemian teollisuuteen sekä jätevesien käsittelyyn. 


Kuva 1. PTK-keskuksen kaksi prosessitietokonejärjestel- 
mää on liitetty ristikytkennän kautta laboratoriois- 
sa oleviin pienoisprosesseihin. 


Kuva 2. Atomisabsorptiospektrofotometrilla — suoritetaan 
metallien kvantitatiivista analysointia. 


Kuva 3. Lämmönsiirtokertoimien määrityslaitteisto. 

RAKENTAMIS- 
TEKNIIKAN OSASTO 


Rakentamistekniikan osasto antaa koulutusta rakennusten, 
kuorirakenteiden, siltojen, liikenneväylien, vesirakenteiden 
ja vesihuollon suunnitteluun, rakentamiseen ja käyttöön se- 
kä tutkimukseen liittyviin tehtäviin. 

Esimerkkejä tutkimustoiminnan alueista: 


Geotekniikka 

— vaativien pohjarakenteiden mitoitukseen tarvittavat pie- 
noismallikokeet 

— maan ja kallion lujuus- ja muodonmuutostutkimukset 
sekä roudansyvyystutkimukset laboratoriossa ja kentäl- 
lä 

— rakenteiden perustamiseen sekä pohjamaan vahvistami- 
seen liittyvät tutkimukset 

— perustusvaurioiden selvitykset ja tarkkailumittaukset 

— maapohjan ja maarakenteiden tiiveyden ja kantavuuden 
selvitykset 


Rakennetekniikka 

— teräs-, betoni- ja puurakenteiden teoreettinen ja kokeel- 
linen tutkimus 

— rakenteiden ja rakenneosien koekuormitukset 

— eri rakennusaineiden ja luonnonmateriaalien koestus 
materiaaliominaisuuksien selvittämiseksi 

— akustiset mittaukset jälkikaiunta-ajan, ääneneristävyy- 
den ja vaimennuksen selvittämiseksi 

— rakenteiden kosteusolosuhteiden tutkimus 

— mittausmenetelmien kehittäminen erityistarkoituksiin 


Rakennustuotanto- ja käyttötalous 

— rakennuttamiseen, rakennustuotantoon ja rakennusten 
käyttöön liittyvät taloudelliset, hallinnolliset, sopimus- 
ja tuotantotekniset sekä käyttötaloudelliset tutkimukset 


Tie- ja liikennetekniikka 

— luonnonkiviainesten, murskaustuotteiden sekä teollisuu- 
den sivutuotteiden ja jäteaineiden kelpoisuustutkimuk- 
set 

— rakenteiden tiiveys- ja kantavuusselvitykset 

— routakysymykset ja lämpöeristeiden käyttö tierakenteis- 
sa 

— päällysteiden suunnitteluun ja laadunvalvontaan liitty- 
vät tutkimukset 

— liikennealueiden kunnossapitoon liittyvät menetelmäky- 
symykset 

— liikennemelututkimukset 

— liikennetaloudelliset tutkimukset 

— kuljetustekniset ja -taloudelliset tutkimukset 


Vesitekniikka 

— jätevedenpuhdistamoita koskevat selvitykset 

— vesi- ja jätevesianalyysit 

— veden ja jätevedenpuhdistamoiden valvontatutkimukset 

— veden virtausmittaukset meri-, järvi- ja jokialueilla 

— vesinäytteiden otto automaattisilla näytteenottimilla 

— pohjaveden virtausnopeuden ja -suunnan määritykset 

— pienoismallikokeet vesitekniikan eri osa-alueilla 

— fluorometrillä suoritettavat virtausolosuhteiden selvi- 
tykset erilaisilla puhdistamoilla 


Kuva 1. Kolmiaksiaalilaitteisto. 


Kuva 2. Teräsbetonipalkin koestus rakennetekniikan labo- 
ratoriossa. 


Kuva 3. Rakennustuotanto- ja käyttötalouden tutkimus 
kohdistuu rakentamisen eri sektoreille. 


Kuva 4. Marshall-tutkimus. 


Kuva 5. Vesilaboratorion toimintaa. 


SÄHKÖTEKNIIKAN 
OSASTO 


Sähkötekniikan osaston koulutus suuntautuu sähkö- ja 
elektroniikkateollisuuden sekä eri elinkeinoalojen toimin- 
taan kuuluvien sähköisten laitteiden ja järjestelmien suun- 
nitteluun, instrumentointiin, huoltoon ja kunnossapitoon 
sekä fysikaaliseen materiaalitutkimukseen liittyviin insinöö- 
ritehtäviin. 

Osaston toimialaan sisältyvät erilaisiin ilmiöihin ja pro- 
sesseihin liittyvän informaation mittaus, analysointi, käsit- 
tely ja siirto, näihin tehtäviin tarvittavien elektronisten lait- 
teiden suunnittelu ja rakentaminen sekä teknillisen fysiikan 
tutkimus. 


Tutkimuksen tämänhetkiset painopistealat ovat seuraa- 
vat: 

Mittaustekniikan laitos: tarkkuus-, prosessisignaali- ja 
lääketieteelliset mittaukset, ydintekniikan sovellutukset. 

Sovelletun elektroniikan laitos. Elektroniikan laborato- 
rio: elektroniikan piiri- ja laitesuunnittelu, prosessisignaa- 
lien analysaattorit, lääketieteellinen elektroniikka. 

Tietokonetekniikan laboratorio: mikroprosessorisovellu- 
tukset, tietokonejärjestelmät, digitaalinen kuvankäsittely. 

Teknillisen fysiikan laitos. Materiaalifysiikan laborato- 
rio: metallien koheesio- ja lujuusominaisuudet, röntgensi- 
ronta- ja ultraäänimittaukset. 

Mikroelektroniikan laboratorio: elektroniikan kompo- 
nentit, materiaalit ja komponenttiteknologia, mikroelektro- 
niikan sovellutukset, 

Tietoliikennetekniikan laitos: satelliitti- ja kaukomittauk- 
set, digitaalinen reaaliaikainen signaaliprosessointi. 

Merkittävä osa tutkimustyöstä liittyy teollisuudelle ja 
alan laitoksille suoritettaviin suunnittelu- ja palvelutehtä- 
viin. 


Kuva 1. Radiolähetteeseen tahdistuvan tarkkuuskellon vas- 
taanotinosa. 


Kuva 2. Mikroprosessorisovellutuksen testausta kehitys- 
laitteiston avulla. 


Kuva 3. Paksukalvohybridipiirin valmistusta silkkipaino- 
menetelmällä. 


Kuva 4. Kansainväliseen EISCAT-projektiin rakennettua 
laitteistoa. 


MATEMATIIKAN LAITOS 


Oulun yliopiston teknilliseen tiedekuntaan kuuluva mate- 
matiikan laitos hoitaa pääosan tiedekunnan matematiikan 
opetuksesta. 

Laitoksella on kaksi professoria, yksi apulaisprofessori, 
kaksi yliassistenttia ja kahdeksan assistenttia. 

Matematiikan alalla suoritettava tutkimustyö on luon- 
teeltaan perustutkimusta. Silti osalla laitoksella suoritetta- 
vasta tutkimustoiminnasta on läheiset yhteydet teknisiin so- 
vellutuksiin. Näistä aloista mainittakoon esimerkiksi nu- 
meerinen analyysi, verkkojen teoria ja automaattien teoria. 

Laitoksessa voidaan tehdä myös diplomitöitä teollisuu- 
den tai liike-elämän osoittamista soveltuvista aiheista. 


TYÖTIETEIDEN LAITOS 


Tämän päivän insinöörin tulee olla perehtynyt myös työn 
merkitykseen sekä työn organisaatiokysymyksiin, erityisesti 
ihmisen kannalta. 

Teknilliseen tiedekuntaan perustettu työtieteiden laitos 
huolehtii näiden asioiden tutkimisesta ja opetuksesta insi- 
nöörikoulutuksessa. 

Tehtävä edellyttää jatkuvaa kontaktia ja yhteistoimintaa 
käytännön työelämän edustajien: teollisuuden, liikenteen, 
tutkimus- ja koulutuslaitosten sekä järjestöjen ja viran- 
omaisten kanssa. 

Yhteistyönä konsultoidaan ja tutkitaan henkilöstö- ja 
koulutuskysymyksiä sekä tuotannon kehittelyn ja työsuoje- 
lun ongelmia. 


ERILLISIÄ LAITOKSIA 


Tiedekuntien välisen yhteistyön lisäksi teknillinen tiedekun- 
ta käyttää apuna tutkimustoiminnassaan yliopiston erillisiä 
laitoksia, kuten elektronioptiikan laitosta, kielikeskusta, 
kirjastoa ja tietojenkäsittelyopin laitosta. 

Elektronioptiikan laitos suorittaa mikroanalyysejä ja 
elektronimikroskooppikuvaustöitä. 

Tietojenkäsittelyopin laitos hoitaa tietojenkäsittelyn ope- 
tuksen lisäksi Atk-laitteistoa ja harjoittaa alaan liittyvää 
tutkimustoimintaa. 


Kuva 1. Pyyhkäisyelektronimikroskooppi, suurennusalue 
10—10 000, erotuskyky alle 10 nm. 


Kuva 2. Primäärielektronikuva ruostumattoman teräksen 


hitsin sularaja-alueen mikrorakenteesta 300-ker- 
taisena. 

